URDHËR
Nr. 122, datë 16.2.2024

PËR DISA SHTESA DHE NDRYSHIME NË URDHRIN NR. 536, DATË 27.9.2019, “PËR MIRATIMIN E PLANIT TË MENAXHIMIT TË NGJALËS EVROPIANE (ANGUILLA ANGUILLA) NË SHQIPËRI, PËR PERIUDHËN 2019–2025”

Në mbështetje të pikës 4, të nenit 102, të Kushtetutës dhe të nenit 25, të ligjit nr. 64, datë 31.5.2012, “Për peshkimin”, të ndryshuar,

URDHËROJ:

1. Në “Planin e menaxhimit të ngjalës (Anguilla Anguilla)”, bashkëlidhur urdhrit nr. 536/2019, bëhen këto shtesa dhe ndryshime:
a) në nënndarjen “Masat menaxhuese”, pas paragrafit të parë shtohen:
- “Ndalohet zënia e ngjalës qelqore me synim tregtimin e saj. Lejohet vetëm grumbullimi i ngjalës qelqore për arsye riprodhimi;
- Ndalohet zënia e ngjalës në të gjitha stadet e zhvillimit (qelqore, e verdhë/jeshile dhe e argjendtë) nga peshkimi çlodhës-argëtues;
- Zënia e ngjalës kryhet vetëm nga subjektet e autorizuara”.
b) Seksioni II “Sasitë e ngjalës së argjendtë që lëshohen (faza e të rriturve që ndërmerr migrimin riprodhues) në det”, shfuqizohet.
c) Në seksionin III “Kufizimet në lidhje me mjetet e peshkimit” bëhen këto ndryshime:
i. Pas pikës I shtohet pika I/I me këto përmbajtje: 
 “I/I. Ndalohet zënia e ngjalës në të gjitha stadet e zhvillimit (qelqore, e verdhë/jeshile dhe e argjendtë):
- Laguna e Vilunit në periudhën 15 mars – 30 shtator;
- Laguna e Vainit në periudhën 10 mars – 31 gusht;
- Laguna e Kunesë në periudhën 10 mars – 31 gusht;
[bookmark: _GoBack]- Laguna e Patokut në periudhën 15 mars – 30 shtator;
- Laguna e Karavastasë në periudhën 5 mars – 31 gusht;
- Laguna e Nartës në periudhën 10 shkurt – 31 korrik;
- Laguna e Orikumit në periudhën 15 mars – 31 gusht;
- Laguna e Butrintit në periudhën 1 mars – 31 gusht;
- Liqeni i Shkodrës në periudhat 1 janar – 31 mars dhe 1 korrik – 14 shtator.
1.	 Ngjala e argjendtë e zënë nga dajlani gjatë periudhës së ndalimit lëshohet në det.
2. 	Ngjala e verdhë/jeshile e zënë gjatë periudhës së ndalimit lëshohet përsëri në lagunë/liqen”.
3.	 Masat e parashikuara në “Planin e menaxhimit të ngjalës (Anguilla Anguilla)” për vitin 2024 aplikohen deri në vitin 2025.
4. Për zbatimin e këtij urdhri, ngarkohen Drejtoria e Politikave dhe Programeve të Peshkimit dhe Akuakulturës në Ministrinë e Bujqësisë dhe Zhvillimit Rural dhe Drejtoria e Shërbimeve të Peshkimit dhe Akuakulturës.
Ky urdhër hyn në fuqi menjëherë dhe botohet në Fletoren Zyrtare.

